laion/Wikipedia-Exotic huggingface dataset:
Sexy Bitch

Sexy Bitch (בעברית: כלבה סקסית) (ידוע בשם Sexy Chick בגרסה המצונזרת) הוא שיר של הדי ג'יי הצרפתי דייוויד גטה בשיתוף הזמר אייקון מתוך אלבומו הרביעי של גטה. השיר יצא כסינגל השני מתוך אלבום זה על ידי וירג'ין רקורדס ו-EMI. השיר זכה להשמעות בתחנות רדיו רבות, גם בתחנות רדיו שאינן מנגנות מוזיקה אלקטרונית ובכך הפך השיר ללהיט ענק. הוא נכתב על ידי אליאון תיאם, גטה עצמו, ז'אן קלוד סינדרס וסנדי וי והופק על ידי גטה עצמו. השיר הוקלט לראשונה לאחר שגטה ואייקון נפגשו במהלך מופע. מבחינה לירית השיר עוסק בהתאהבות של גבר בבחורה ומכיל מילים בעלות אופן מיני. השיר קיבל ביקורות מעורבות מהמבקרים. בביקורות החיוביות שיבחו את הפקת השיר. השיר הפך ללהיט ענק בעולם כאשר הגיע למקום הראשון ב-12 מדינות ולחמישייה הפותחת ב-17 מדינות. בנוסף השיר הגיע למעמד פלטינה או יותר ב-11 מדינות. בארצות הברית זה הפך לשיר הנמכר ביותר שלה כאשר מכר 3.5 מיליון עותקים ובנוסף הגיע למקום החמישי במדינה ונהיה לשיר הראשון שלו להגיע להישג זה. הקליפ לשיר מציג מסיבה שנעשית באחוזה. מספר חודשים לאחר יציאת הקליפ קבוצות בודהיסטיות מסרי לנקה מצאו את הקליפ כפוגעני בשל העובדה כי פסל הבודהה נמצא כמה פעמים לאורך הקליפ. באותה תקופה אייקון אשר לקח חלק בקליפ היה אמור להופיע במדינה. בעקבות כך החלו להתעורר מחאות שקוראות לבטל את הופעתו ובסופו של דבר כניסתו למדינה נאסרה. בתגובה לכך אייקון אמר: "לא הייתי מודע לכך שהפסל הופיע בקליפ עד עכשיו. לעולם לא פגעתי או חיללתי את דתו של אדם אחר או את אמונותיו הדתיות... אני בעצמי איש רוחני אז אני יכול להבין למה הם נעלבו אבל אלימות היא אינה הפתרון ונפגעתי מכך. מידע על היצירה "Sexy Bitch" באתר מיוזיק בריינז סרטון השיר "Sexy Bitch" באתר יוטיוב New Music: David Guetta f/ Akon – 'Sexy Bitch', Rap-Up (באנגלית אמריקאית) אליאון תיאם, דייוויד גטה, ז'אן קלוד סינדרס וסנדי וי Chart Watch: Who Is Soko And Why Is She #9?, yahoo.com (באנגלית אמריקאית)
פרננדה קסטילו

מריה פרננדה קסטילו גרסיה (בספרדית: María Fernanda Castillo García; נולדה ב-24 במרץ 1982) היא שחקנית מקסיקנית. היא ידועה בעיקר בתפקידיה כדניאלה מונטלבו בדסטילנדו אמור, לואיסה בררה ב"טרזה", בהשתתפותם של אנג'ליק בויר וסבסטיאן רולי, ולאחרונה בתפקיד מוניקה רובלס באל סניור דה לוס סיאלוס. בשנת 2007 שיחקה בטלנובלה "שיכורה מאהבה" את דמותה של דניאלה מונטאלבו סנטוס; הטלנובלה היא רימייק מקסיקני לטלנובלה הקולומביאנית "קפה בניחוח אישה" משנת 1994. בשנת 2011 הופיעה בפרק בסדרה "Como dice el dicho". בהמשך סיימה את החוזה עם Televisa שהשתתפה בטלנובלה "האומץ לאהוב". בשנת 2013 הצטרפה לרשת דוברת הספרדית Telemundo, שם היא מצטרפת לצוות השחקנים של הטלנובלה אל סניור דה לוס סיאלוס, שם גילמה את מוניקה רובלס, ולאחריה הייתה מועמדת למספר פרסים וזכתה. 2 Premios Tu Mundo כשחקנית ראשית אהובה. בשנת 2016 יש לה השתתפות מיוחדת בסדרה אל צ'מה, שם שיחקה שוב את מוניקה רובלס. בשנת 2017 הייתה לה השתתפות מיוחדת בטלנובלה "La Fan", ובאותה שנה מסיימת את השתתפותה בסדרה "El Señor de los Cielos". בשנת 2018 היא זוכה בתפקיד הראשי הראשון שלה בסרט Una mujer sin filtro, עיבוד מקסיקני לסרט הצ'יליאני No Filter. מאוחר יותר באותה שנה היא קיבלה את תפקידה הראשי הראשון בטלנובלה Enemigo íntimo, בה כיכבה עם ראול מנדז, איתו עבדה בעבר באל סניור דה לוס סיאלוס. בהמשך היא מופיעה בסרטים Sacúdete las penas, ו-Ya veremos, שם היא חולקת קרדיטים עם מאוריסיו אוכמן. ולבסוף לסיום השנה בה כיכבה עם חורחה סאלינאס את הסרט Mi pequeño gran hombre. בשנת 2019 היא כיכבה בסרט Dulce familia, שם נאלצה להשמין כדי לגלם את הדמות הראשית. בשנת 2021 שיחקה בעונתה השנייה של הסדרה "מלכת הטקילה" בנטפליקס. בשנת 2023 כיכבה בסדרת המותחן "Isla brava" בתפקיד הראשי של לוסיה. מדיה וקבצים בנושא פרננדה קסטילו בוויקישיתוף פרננדה קסטילו, ברשת החברתית אקס (טוויטר) פרננדה קסטילו, במסד הנתונים הקולנועיים IMDb (באנגלית)
משה אדדי

משה אדדי (17 במאי 1953 – 8 באוקטובר 1973) היה חייל ביחידת נח"ל מוצנח, שלחם בחזית המצרית במלחמת יום הכיפורים ונפל בקרב. על פעולתו בימי המלחמה עוטר אדדי בעיטור העוז. משה אדדי נולד בתל אביב ובהמשך התגורר עם משפחתו בגבעתיים. למד שם בבתי ספר תיכוניים. היה חניך בתנועת הנוער העובד והלומד. היה חבר בגרעין שנועד להצטרף לקיבוץ אפיק ברמת הגולן. ביולי 1971 התגייס אדדי לצה"ל ושירת בנח"ל המוצנח. שם הודבק לו הכינוי לץ בשל אופיו המבודח. בעת שפרצה המלחמה הייתה יחידתו של אדדי מוצבת במעוז מפצח שעל גדת תעלת סואץ. הוא וחבריו הגנו על המעוז, שהותקף על ידי חיילי קומנדו וטנקים מצריים. ביום השני למלחמה פגע פגז בעמדה שבה נמצא והיא נהרסה. אדדי נשאר בעמדה ההרוסה ירה פצצות ררנ"ט לעבר טנק מצרי ממרחק של 100 מטר. הפצצה השלישית שירה פגעה בטנק ועצרה אותו. חיילי הרגלים המצרים המשיכו להתקדם לעבר העמדה. אדדי ירה לעברם במקלע מטווח קצר ובסיועו של חייל נוסף שהשליך רימונים נבלמה התקפתם. בהמשך הלחימה נהרג אדדי. במשך זמן מה הוגדר כחלל שמקום קבורתו לא נודע. בהמשך נמצאה גופתו. משה אדדי היה בן 20 במותו. הניח הורים וארבעה אחים ואחיות. הוא הובא לקבורה בבית הקברות הצבאי קריית שאול. על פעולתו בקרב עוטר אדדי בעיטור העוז. שמו של אדדי הונצח על גבי מספר אנדרטאות, וביניהן אתר ההנצחה לחללי הנח"ל וחיל החינוך, אנדרטה בקיבוץ אפיק ואנדרטאות בבתי הספר שבהם למד. קורות החיים של משה אדדי, באתר "יזכור" נוסח העיטור של משה אדדי, באתר הגבורה חברו של אדדי מספר על הקרב האחרון שלו, מתוך שידורי הטלוויזיה הישראלית, 2013, באתר יוטיוב ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "משה אדדי".
דבורה קארה אונגר

דבורה קארה אונגר (באנגלית: Deborah Kara Unger; נולדה ב-12 במאי 1966) היא שחקנית קולנוע וטלוויזיה קנדית. הופיעה בסרטים "איש הנצח 3" (1994), "קראש" (1996), "המשחק" (1997), "ההוריקן" (1999), "רעש לבן" (2005) ו"88 דקות" (2008) והסרט "The way (2010)". נולדה בוונקובר, לאם מדענית אטום ולאב גינקולוג. כילדה, היא השתתפה בהופעות מוזיקליות בבית הספר שחלקן שודרו בטלוויזיה הקנדית. היא השחקנית הקנדית הראשונה שהתקבלה למוסד האוסטרלי ללימודי דרמה. למדה לתארים בפילוסופיה וכלכלה באוניברסיטת קולומביה הבריטית. דבורה קארה אונגר הייתה השחקנית הראשונה שזכתה בפרס ליברטס. בשנת 2022 השתתפה בסרט האימה "הלילה הארוך", לצד נולן ג'רארד פאנק. מדיה וקבצים בנושא דבורה קארה אונגר בוויקישיתוף דבורה קארה אונגר, במסד הנתונים הקולנועיים IMDb (באנגלית) דבורה קארה אונגר, באתר AllMovie (באנגלית) דבורה קארה אונגר, במסד הנתונים הקולנועיים KinoPoisk (ברוסית) דברה קארה אונגר - וואלה! סרטים, באתר וואלה! דבורה קארה אונגר ביוגרפיה, משפחה, עובדות מהירות שאתה צריך לדעת, באתר offradranch.com דבורת קארה: שחקנית מיסטית ומסתורית מקנדה, באתר iw.atomiyme.com Ojumu, Akin (13 בפברואר 2000). "Everyone's talking about... Deborah Kara Unger's big cover-up". The Guardian. London. נבדק ב-2 ביוני 2011. {{cite news}}: (עזרה) ערך זה הוא קצרמר בנושא קולנוע ובנושא אישים. אתם מוזמנים לתרום לוויקיפדיה ולהרחיב אותו.
פסגת לינדר (אנטארקטיקה)

פסגת לינדר (באנגלית: Linder Peak) הוא פסגה נמוכה ברכס הריטג', בהרי אלזוורת', בארץ אלזוורת' שבאנטארקטיקה. הפסגה ממוקמת בסמוך מדרום להר דולנס. גובהה של הפסגה 2,010 מטרים מעל פני הים. הפסגה התגלתה על ידי הסקר הגאולוגי של ארצות הברית, שהתבסס על תצלומי אוויר של צי ארצות הברית שנערכו בין השנים 1961–1966. שמה של הפסגה ניתן לה על ידי הוועדה המייעצת לשמות אנטארקטיים. הפסגה נקראת על שם הרלוד וו. לינדר (Harold W. Linder), גאופיזיקאי, בתוכנית האנטארקטית של ארצות הברית, שהיה חלק ממשלחת חקר מדף הקרח רוס, שנערכה בעונת המחקר (הקיץ האנטארקטי) 1961–1962. • Damien Gildea, Mountaineering in Antarctica: complete guide: Travel guide • Castillo, Paula & Fanning, Christopher & Fernandez, Rodrigo & Poblete, Fernando & F., Hervé. (2017), Paleozoic siliciclastic rocks from the Ellsworth Mountains, West Antarctica, Geological Society of America Bulletin. 10.1130/B31686.1. • Darren E. Randall, Conall Mac Niocaill, Cambrian palaeomagnetic data confirm a Natal Embayment location for the Ellsworth–Whitmore Mountains, Antarctica, in Gondwana reconstructions, Geophys. J. Int. (2004) 157, 105–116 doi: 10.1111/j.1365-246X.2004.02192.x פסגת לינדר באתר הסקר הגאולוגי של ארצות הברית פסגת לינדר באתר הגאזט האנטארקטי המשווה SCAR של ממשלת אוסטרליה תרשים הנוף הנשקף מפסגת לינדר באתר peakvisor פסגת לינדר באתר mindat תצלום לוויין של אזור פסגת לינדר תחזית מזג אוויר עדכנית ארוכת טווח עבור פסגת לינדר מחשבון מרחקים - המרחק מפסגת לינדר לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר, גובהה של הפסגה 1,514 מטרים מעל פני הים; ולפי אותו מקור פסגת לינדר היא הפסגה ה-2,899 בגובהה באנטארקטיקה ראו בספר Mountaineering in Antarctica: complete guide: Travel guide המפורט בפסקת "לקריאה נוספת"
פסגת לינדר

האם התכוונתם ל... גאוגרפיה אנטארקטיקה פסגת לינדר (אנטארקטיקה) – הר בהרי אלזוורת', בארץ אלזוורת' שבאנטארקטיקה ארצות הברית פסגת לינדר (קליפורניה) – הר במחוז סן ברנרדינו במדינת קליפורניה שבארצות הברית לינדר
יחסי הונגריה–מצרים

יחסי הונגריה–מצרים הם יחסי החוץ בין הונגריה למצרים. שתי המדינות כוננו יחסים דיפלומטיים בשנת 1929. במהלך מלחמת העולם השנייה נותקו היחסים, אולם הם חודשו בשנת 1947 לאחר המלחמה. מצרים תמכה בהונגריה במהלך המרד ההונגרי, ונאצר אף היה אמור לבקר בהונגריה בשנת 1956 במהלך ביקורו במזרח אירופה, אולם לבסוף הביקור התבטל בגלל מלחמת סיני. בשנות ה-50 מכרה הונגריה נשק לציוד צבאי למצרים. במהלך מלחמת יום הכיפורים סיפקה הונגריה למצרים ציוד צבאי במקום הציוד שאיבדה בקרבות. בפברואר 2021 נפגשו שרי החוץ של שתי המדינות וחתמו על מזכר הבנות לשיתוף פעולה בין שני משרדי החוץ תוך התמקדות בשיתוף פעולה פיתוח בינלאומי. מצרים מחזיקה בהונגריה שגרירות בבודפשט. הונגריה מחזיקה במצרים שגרירות בקהיר. Egypt, Hungary have political will to strengthen relations: Shoukry באתר dailynewsegypt‏, 23 בפברואר 2021 Bittersweet Friendships: Relations between Hungary and the Middle East, 1953–1988 באתר wilsoncenter
פינים

המונח "פיני" מפנה לכאן. אם הכוונה למשמעות אחרת, ראו פיני (פירושונים). פינים או אנשים פינים (בפינית: Suomalaisett או ˈs̠uo̯mɑlɑi̯s̠et̪) הם קבוצה אתנית פינית-בלטית (אנ') ילידי מדינת פינלנד. חוץ מפינלנד עצמה, הפינים מחולקים באופן מסורתי לקבוצות אזוריות קטנות יותר המשתרעות על פני כמה מדינות הסמוכות לפינלנד, יש קבוצות אזוריות שמקורן במדינות אלה יש כאלו שהתיישבו בהן. כמו כן, חלק מהקבוצות עלולות להיות מסווגות כקבוצות אתניות נפרדות, ולאו דווקא אנשים פינלנדים במלואם. קבוצות אלו כוללות את הקוונים (אנ') בנורווגיה, את הטורנדלינים (אנ') בשוודיה ואת הפינים האינגריאניים (אנ') ברוסיה. פינית, השפה המדוברת על ידי הפינים, קשורה בקשר הדוק לשפות בלטו-פיניות אחרות, למשל, אסטונית וקרלית. השפות הפיניות הן תת-קבוצה ממשפחת השפות האוראליות הגדולה יותר, הכוללת גם הונגרית. שפות אלה שונות באופן ניכר מרוב השפות האחרות המדוברות באירופה, השייכות למשפחת השפות ההודו-אירופית. ניתן לחלק את ילידי מדינת פינלנד גם על פי דיאלקט לתתי-קבוצות המכונות לפעמים "היימו", אם כי חלוקות כאלה הפכו לאי-רלוונטיות עקב הגירות. נכון ל-2021 ישנם כ-6–7 מיליון פינים אתניים הכוללים צאצאים פינים אתניים ברחבי העולם, כאשר רובם גרים בפינלנד ובמדינות הסביבה, כלומר שוודיה, רוסיה ונורווגיה. פינים התפזרו גם מעבר לים עוד מזמנים עתיקים ביבשות כמו אמריקה ואוקיאניה, בעוד שמהגרים גרים בהם בעיקר, כלומר אוסטרליה, קנדה, ניו זילנד, ברזיל וארצות הברית. הפינים השוודים הם פינים שנולדו בשוודיה או פינים שהיגרו מפינלנד לשוודיה. על פי הערכות, 450,000 מהגרים מהדור הראשון או השני מפינלנד מתגוררים בשוודיה, מתוכם רק כ-מחצית הם דוברי פינית. הרוב עברו מפינלנד לשוודיה לאחר מלחמת העולם השנייה וניצלו את הכלכלה השוודית שהתרחבה במהירות. הגירה זו הגיעה לשיאה בשנת 1970 ומאז היא הולכת ופוחתת. קיים גם מיעוט מולד של דוברי פינית בשוודיה, הטורנדלינים באזור הגבול הקיצוני של שוודיה. לשפה הפינית מעמד רשמי כאחת מחמש שפות המיעוט בשוודיה, אך רק בחמש העיריות הצפוניות ביותר בשוודיה. המונח פינים משמש גם עבור קבוצות של פינים-בלטיים אחרים, כולל אזוריאנים באינגריה, קרליאנים בקארליה וופים, כולם ברוסיה. בקרב קבוצות אלה, הקארלים הם המאוכלסים ביותר ואחריהם האנגלים. על פי מפקד האוכלוסין משנת 2002, נמצא כי האנגלים מזדהים גם עם זהות אתנית פינית, כשהם מכנים את עצמם פינים אינגריאנים. לפינים קוראים "פינים" משם מקור מדינתם, פינלנד, ומהמילה של שפת המדינה, פינית. Oxford Dictionary of English - Oxford Reference, web.archive.org, ‏2020-03-09 Коми народ / Финно-угры / Народы / Финны-ингерманландцы, web.archive.org, ‏2015-02-16 Homework Help and Textbook Solutions | bartleby, www.bartleby.com (באנגלית)
נמל ג'יורג'יולשט

נמל ג'יורג'יולשט (ברומנית: Portul Giurgiulești) הוא הנמל היחיד ברפובליקת מולדובה, אליו יכולות לשוט אוניות ים. הנמל נבנה על חלקת חוף צרה של הדנובה באזור בו נשפך לתוכה נהר הפרוט. הנמל ממוקם בקרבת הגבול עם רומניה ועם אוקראינה, בקרבת הנמל הרומני גאלאץ, על חלקת קרקע, שקיבלה מולדובה מאוקראינה במסגרת הסכם חילופי הטריטוריות בין רפובליקת מולדובה ובין אוקראינה. בעלי הנמל הם החברה Danube Logistics והנמל הופעל לראשונה ב-26 באוקטובר 2006 לאחר עשר שנות בנייה. מסוף הדלקים נבנה במימון זר של 35 מיליוני דולרים והופעל ב-2007. ב-2009 יצאו דרך הנמל משלוחי הדגנים הראשונים. בנמל יש מתקנים להעמסת ופריקת סחורות וגם טרמינל לנוסעים. מדיה וקבצים בנושא נמל ג'יורג'יולשט בוויקישיתוף אתר האינטרנט הרשמי של נמל ג'יורג'יולשט DANUBE LOGISTICS – PORTUL GIURGIULEȘTI (ברומנית)
קשת טעמים

קשת טעמים היא רשת מרכולים ישראלית. הרשת נוסדה בשנת 2002 על ידי אריאל לכט. החנות הראשונה הוקמה בנהריה. בהמשך נפתחו סניפים נוספים בצפון הארץ, ולאחר מכן היא התרחבה גם לעבר מרכז הארץ. הרשת מתייחדת בכך שרוב סניפיה פתוחים בשבת ונמכר בה גם מזון לא כשר. בתחילת דרכה הרשת פנתה בעיקר לעולים מברית המועצות לשעבר, אך כיום היא פונה לקהלים נוספים. בשנת 2018 החלה הרשת להפעיל אתר למשלוחים. בשנה 2021 החלה "קשת טעמים" לייבא מוצרי מזון שנמכרים באופן בלעדי בסניפיה. נכון לשנת 2023 ישנם 18 סניפים לרשת. הרשת מפעילה גם מפעל לארוחות מוכנות בשם "מאמוצ'קה" הנמצא בכרמיאל ובאר שבע ומוצריו נמכרים ברשת. אתר האינטרנט הרשמי של קשת טעמים דיאנה בחור ניר, "לא יקרה כלום אם בזמן מלחמה נהיה פחות רווחיים. לא מתים מזה", באתר כלכליסט, 28 בדצמבר 2023 דני גרינברג, מנכ"ל קשת טעמים, מרואיין בתכנית הבוקר של ערוץ 9, סרטון באתר יוטיוב (אורך: 6:06) אילנית חיות, ‏2.5 מיליארד שקל מתחת למדף, באתר גלובס, 8 במאי 2013 מירב קריסטל, קוטג' ובשר "לבן": קשת טעמים השיקה אתר משלוחים, באתר ynet, 10 באוקטובר 2018 שני מוזס, ‏רשת המזון קשת טעמים נכנסת לתחום היבוא, באתר גלובס, 10 בפברואר 2021
הרייט מורגן

הרייט מורגן (באנגלית: Harriet Morgan‏; 1830 – 16 באוגוסט 1907) לבית סקוט הייתה מאיירת טבע באוסטרליה במאה ה-19, ויחד עם אחותה הלנה סקוט, הייתה אולי אחת המאיירות המקצועיות הראשונות באוסטרליה. האחיות היו גם חוקרות טבע ואספניות חובבות מיומנויות ביותר, הישגים נדירים עבור נשים באותה תקופה. הן התפרסמו בזכות רישומיהן המדויקים של עש ופרפרים לפרסום הכרך הראשון של יצירתו של אביהם אלכסנדר ווקר סקוט. הרייט סקוט הייתה בתם של אלכסנדר ווקר סקוט, אנטומולוג ויזם והרייט סקוט (לבית קלקוט). הרייט נולדה בסידני. היא ואחותה הלנה התחנכו על ידי אביהם באי אש. באמצעות השכלתן הן רכשו ידע נרחב בעולם הטבע, כולל צמחים, בעלי חיים וחרקים אוסטרלים. הרייט זכתה להערצה ולשבחים מצד מדענים מובילים שאספה עבורם ממצאים והתכתבה איתם. לאחר פרסום ספרם על העש האוסטרלי ותמורות חייו, שצוירו ישירות על ידי הרייט והלנה סקוט, היא נבחרה לחברת כבוד בחברה האנטומולוגית של ניו סאות' וילס. עם זאת, היא הייתה מוגבלת במעמדה. אביה סבל ממצוקה כלכלית בשנות ה-60 של המאה ה-19. הוא לא רצה שאף אחת מבנותיו תקבל עבודות בעצמה או תחתום על ציורים שפורסמו. לבסוף אלכסנדר סקוט התרצה והתיר לבנותיו לחתום על הרישומים שפורסמו. הרייט נאלצה לעבוד כשהוא פשט את הרגל והיא ציירה בצורה מסחרית למשך שארית חייה. בזמן שסיימה כמה צלחות של ציור ביצי ציפורים עבור אדוארד רמזי בשנת 1866, הרייט ביקשה לשמור על עבודתה בסוד. הרייט ציירה איורים בוטניים למהדורות 1879, 1884 ו-1886 של מדריך הרכבת לניו סאות' ויילס, ועם אחותה הפיקה עיצובים לכרטיסי חג המולד הראשונים של אוסטרליה בשנת 1879. סקוט התחתנה עם ד"ר קוסבי ויליאם מורגן בשנת 1882. לאחר פרסום הספר על העש האוסטרלי, הרייט ואחותה הפכו למבוקשות לעבודות איור וציור. בעשורים הבאים היא והלנה יצרו את רוב הציורים לפרסומים מדעים בסידני, כולל ספר על נחשי אוסטרליה של ג'רארד קרפט (1869), שרידי מאובנים אוסטרליים (1870) ויונקים מאוסטרליה (1871), ועוד. עבודותיה משמשות עד היום מדענים. יצירות האמנות של נחשי אוסטרליה ויונקי אוסטרליה קיבלו ציון לשבח גבוה מאוד בתערוכה הבין-קולוניאלית בסידני בשנת 1870. הרייט נפטרה בגרנוויל בשנת 1907 ולא הותירה אחריה צאצאים. הרייט, עם אחותה הלנה, נשכחו במידה רבה עד לתערוכה "יופי מהטבע" בשנת 2011: אמנות האחיות סקוט במוזיאון האוסטרלי בסידני. הלנה והרייט סקוט מדיה וקבצים בנושא הרייט מורגן בוויקישיתוף Dory, Fran. "Harriet and Helena Scott: their life and works". Australian Museum website. Australian Museum. Opening Hours 10am-5pmFree General Entry Address 1 William StreetSydney NSW 2010 Australia Phone +61 2 9320 6000 www australian museum Copyright © 2021 The Australian Museum ABN 85 407 224 698 View Museum News, Harriet and Helena: The Scott sisters, The Australian Museum (באנגלית) Nancy Gray, Australian Dictionary of Biography, Canberra: National Centre of Biography, Australian National University Aglaosoma lauta & Cerura Australis, 1864 - ONE hundred, web.archive.org, ‏2014-06-24 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הרייט מורגן".
יזהר בר-גד

יזהר בר-גד (נולד ב-7 ביוני 1971) הוא פרופסור מן המניין במרכז לחקר המוח ע"ש לסלי וסוזן גונדה באוניברסיטת בר-אילן. בר-גד הוא חוקר בתחום הנוירופיזיולוגיה והחישוביות העצבית. תחומי המחקר העיקריים שלו הם עיבוד מידע בגרעיני הבסיס (basal ganglia) במצב נורמלי ובפתולוגיות שונות, כגון מחלת פרקינסון וסינדרום טורט. נולד ברחובות וגדל בפרטוריה, דרום אפריקה ובקריית גת. התגייס לצה"ל בשנת 1989 לחיל המודיעין, השתחרר ב-1994 בדרגת סרן. בשנים 1994–1997 עבד בחברת אמדוקס, כאיש מחקר ומנהל פרויקטים בפיתוח של בינה מלאכותית מבוזרת. בשנים 1997–2002 עבד בחברת סנקטום (Sanctum) בישראל ומאוחר יותר בקליפורניה כמנהל טכנולוגיות ראשי (CTO). בשנת 2005 מונה כמרצה במרכז לחקר המוח באוניברסיטת בר-אילן. בשנים 2008–2011 שימש ראש החוג למדעי המוח. בשנת 2010 התמנה למרצה בכיר. בשנת 2012 התמנה לפרופסור חבר ומשנת 2018 הוא משמש פרופסור מן המניין באוניברסיטת בר-אילן. יזהר בר-גד חוקר עיבוד מידע בגרעיני הבסיס במצב נורמלי ובמצבים פתולוגיים שונים. מחקרו משלב בין שיטות ניסויות בתחומי הנוירופיזיולוגיה של מערכות עם שיטות חישוביות מתחומי מדעי הנתונים והחישוביות העצבית. מחקריו המוקדמים עסקו בעיקר בשינויים בחישוביות המוחית המתרחשים בזמן מחלת פרקינסון והטיפולים בה (טיפולים תרופתיים וגריית מוח עמוקה). מחקריו המאוחרים עוסקים בשינויים הנוירופיזיולגיים המתרחשים בהפרעות התפתחותיות, כגון סינדרום טורט והפרעת קשב (ADHD). יזהר בר-גד נשוי לשבלת שדה בר-גד ולהם 3 ילדים. מתגורר בגבעת שמואל. בשנים 1992–1995 למד ביולוגיה לתואר ראשון באוניברסיטת תל אביב, בתוכנית המצטיינים. בשנת 2003 השלים תואר שלישי באוניברסיטה העברית בחישוביות עצבית, בהנחייתם של פרופ חגי ברגמן ופרופ' יעקב ריטוב. עבודת הדוקטור שלו נכתבה בנושא "הפחתת ממדים תלוית עידוד כמודל לעיבוד מידע בגרעיני הבסיס". 2015 – פרס מפא"ת לחשיבה יוצרת. מדיה וקבצים בנושא יזהר בר-גד בוויקישיתוף אתר האינטרנט הרשמי של יזהר בר-גד (באנגלית) אתר אינטרנט של מעבדת יזהר בר גד חוקרי מוח מבר-אילן זכו בפרס בינלאומי בחסות קרן מייקל ג'יי פוקס לחקר פרקינסון ד"ר יזהר בר גד, באתר ynet יזהר בר-גד, באתר גוגל סקולר בר-גד יזהר | המרכז הרב תחומי לחקר המוח ע״ש גונדה, באתר gondabrain.biu.ac.il עידו אפרתי, הישראלי שמוביל את המחקר העולמי על טורט מפענח את מנגנון התסמונת, באתר הארץ, ‏24 ביוני 2016 עמוק בתוך המוח, באתר הידען, ‏27 בספטמבר 2010 מחקר בינלאומי על תסמונת טורט: מה גורם לתנועות הלא רצוניות?, באתר vod.alternativli.co.il
אבינועם עובדיה

אבינועם עובדיה (נולד ב-27 בפברואר 1960) הוא כדורגלן עבר ישראלי. עובדיה שיחק בעמדת המגן הימני, היה משחקניה הבולטים של שמשון תל אביב בשנות ה-80, ושחקן נבחרת ישראל. עובדיה נולד וגדל בנהריה בבית מסורתי-דתי. שיחק במחלקת הנוער של הפועל נהריה מגיל 16 וחצי בתפקידים התקפיים והצטרף לקבוצה הבוגרת ב-1977, בתפקיד החלוץ. בספטמבר 1978 הושאל עובדיה לשמשון תל אביב, ושם הוסט לעמדת המגן. שנה לאחר מכן נקנה על ידי הקבוצה. מספרו של עובדיה היה 9 בסגל השחקנים, ולרוב היה ממלא את תפקיד המגן ימני, אולם עובדיה היה מגן זריז ומהיר בעל אופי התקפי, ולעיתים קרובות היה מוצב גם בעמדות התקפיות יותר של הקשר הקיצוני ואף בתפקיד החלוץ אותו מילא בנוער. בעונת 1979/1980 הגיע עם שמשון למקום השלישי, ו-2 עונות לאחר מכן סיימה הקבוצה בתור סגנית האלופה בעונת 1982/1983, שהיה למעשה הישג השיא של המועדון בליגה הבכירה. ב-1983 זומן ושיחק עובדיה בנבחרת האולימפית של ישראל. ב-1985/1986 הגיעה הקבוצה למעמד גמר גביע המדינה שם הפסידה לבית"ר ירושלים לאחר הארכה. בשנים 1986/1987 ו-1987/1988 זכתה הקבוצה בתארים הרשמיים היחידים שלה, גביע הטוטו לעונה זו, כשהוא חלק משמעותי בהרכבה והפך לקפטן הקבוצה. כמו כן בשנים אלו נחשב עובדיה לאחד המגינים האיכותיים בליגה, והגיע לשחק בנבחרת ישראל הבוגרת, שם רשם 12 הופעות בינלאומיות ושער אחד, במשחק ידידות נגד נבחרת מלטה ב-1987. ב-1991 עבר בהשאלה למכבי יפו, בה שיחק במשך עונה אחת, כשאחריה חזר לשמשון תל אביב. בעונת 1993/1994 סיים עובדיה עם שמשון במקום הרביעי בליגת המשנה, אשר הקנה לה כרטיס למשחקי המבחן מול הפועל חיפה מהליגה הבכירה, אולם שמשון הפסידה ונשארה בליגת המשנה. בתום העונה פרש עובדיה ממשחק פעיל. שמשון תל אביב הליגה הבכירה: סגנית (1): 1982/1983 מקום שלישי (2): 1979/1980, 1984/1985 גביע המדינה: סגנית מחזיקת הגביע (2): 1985/1986, 1989/1990 גביע הטוטו: זכייה (2): 1986/1987, 1987/1988 אבינועם עובדיה, באתר ההתאחדות לכדורגל בישראל אבינועם עובדיה, באתר Transfermarkt אבינועם עובדיה, באתר FootballDatabase.eu תעודת זהות - אבינועם עובדיה, "חבר של כולם", מאת יעקב זיו, כתבת פרופיל על אבינועם עובדיה, עיתון חדשות, 25 בפברואר 1987 הכל על שמשון ת"א 1984/1985, חדשות, 9 בספטמבר 1984 סוף סוף: שמשון התאמנה בהרכב מלא, מאת יעקב אלג'ם, עיתון מעריב, 26 בספטמבר 1978 אשר גולדברג‏, "האוסטרלי קרא לי 'יהודי מלוכלך'. נהגתי בטיפשות", באתר וואלה, 12 באוגוסט 2022 ניר רשף, שמשון וחג במכתש, מעריב, 26 ביולי 1991 אשר גולדברג, מכירת חיסול במכבי יפו, חדשות, 16 באפריל 1992 אלירם מוכתר, שמשון התחילה. עם שנהר, חדשות, 13 ביולי 1992
שמורת סקנדולה

שמורת הטבע סקנדולה (בצרפתית: Réserve naturelle de Scandola) שוכנת בחצי האי לה סקנדולה, סמוך ליישוב פורטו (Porto) בחוף המערבי של האי קורסיקה השייך לצרפת, בתחומי פארק הטבע האזורי של קורסיקה (צר'). שמורת הטבע סקנדולה הוקמה ב-1975, והיא כוללת הן אזור ביבשה והן אזור ימי מוגן. בשנת 1983 היא נוספה לרשימת אתרי המורשת העולמית של אונסק"ו, כחלק מאתר המורשת העולמית: "מפרץ פורטו: הקאלאנקות של פיאנה, מפרץ ג'ירולאטה ושמורת סקנדולה". לה סקנדולה היא שמורת הטבע העתיקה ביותר בקורסיקה ובצרפת, ומיקומה ייחודי בים התיכון. ניתן להגיע אליה רק ברגל או באחת מספינות הסיור הרבות היוצאות מפורטו או מקלווי. שטחה 16,690 דונם והיא מגנה על מגוון ביולוגי ימי יוצא דופן. הטריטוריה של שמורת הטבע נמצאת במחוז קורסיקה הדרומית, בקומונה אוסאני (אנ'), במערב קורסיקה. היא נגישה רק ברגל או דרך הים וכוללת חלק יבשתי (9,190 דונם) המהווה חצי אי צפונית למפרץ פורטו וחלק ימי היקפי (7,500 דונם) בסך כולל של 16,690 דונם. בשמורה יש שני חלקים, חצי האי סקנדולה, ומפרץ אלפה נרה (Elpa Nera), שמורה נפרדת בשטח של 700 דונם בקצה הצפון-מערבי, המשלימה מערכת הזו. שמורת הטבע נמצאת בלב קו החוף של פארק הטבע האזורי של קורסיקה, המסווג בחלקו כאתר Natura 2000. בשל עושר מורשתה וקיומם של מינים ובתי גידול אירופאיים חשובים. סלעים תלולים בצבע אדום מבצבצים מהים. בדרום חצי האי גובל במפרץ פורטו ובצפון במפרץ גלריה. הסלעים נוצרו לפני כ-250 מיליון שנה. הצוקים המשוננים והתלולים מכילים מערות רבות ומוקפים סטאקים רבים, איונים ומפרצונים כמעט בלתי נגישים, כמו טוארה (Tuara). קו החוף ידוע גם בזכות הצוקים האדומים, חופי החול והכפים. האזור שבין גלריה להר מונטה סינטו (אנ') (ההר הגבוה ביותר בקורסיקה) נוצר כתוצאה מהתפרצויות געשיות, ובנוי בעיקר מריוליט וטוף מולחם (איגנימבריט) הצבועים מצהוב לירוק לאדום-שחור-סגול, כמו גם צוקי גרניט אדומים. חצי האי סקנדולה הוא שארית של קלדרה מהר געש קדום שהתמוטט לתוך הים. האקלים בשמורה הוא אקלים ים-תיכוני, כשהקיץ חם ויבש. באתר גדלים 33 מיני צמחים אנדמיים על הצוקים, 16 מהם מינים מוגנים. בים יש מרבדים של Posidonia oceanica, עשב ים אנדמי לים התיכון המשחק תפקיד חשוב באקולוגיה של הים. הצוקים הבלתי נגישים מגנים על קינים של ציפורים רבות, כולל השלך (alpana בשפה הקורסיקאית), קורמורן ימי (תת-המין Phalacrocorax a. Desmarestii), יסעור קורי, בז נודד, שחפים ופרס. בין היונקים הפוקדים את האתר אפשר למצוא את הדולפינן המצוי. כלבי הים הנזירים המצויים האחרונים שנמצאים בקורסיקה מצאו מקלט בסקנדולה, לפני הקמת השמורה. במימי נחל הפנגו (Fango) אפשר לצפות בטרוטה ובדו-חיים הכוללים מינים של טריטונים סלמנדרות וצפרדעים. בין הזוחלים, צב ביצות אירופי (סכר הצבים בגלריה שבהם אפשר לצפות בהם). סירת תיירים ליד הצוקים של השמורה ריוליט אדום מבנים בזלתיים ספינת תיירים ליד הצוקים סלעי ריוליט בפונטה פלאצו Bacar, H. "A survey of Existing and Potential Marine Parks and Reserves of the Mediterranean Region." 1977. IUCN/UNEP. Gryn-Ambroes, P. Preliminary Annotated Lists of Existing and Potential Mediterranean Protected Areas. 1980. UNEP/IUCN. מדיה וקבצים בנושא שמורת סקנדולה בוויקישיתוף Scandola (בצרפתית) Gulf of Porto: Calanche of Piana, Gulf of Girolata, Scandola Reserve